經數: 二○三五

經名: 佛祖統紀卷第四十二

頁數: 三九一

上              欄

時人俱不識. 後人有於墳塔之側得靑[&FFFF]#

淨甁六環□杖. 藏之於寺

四年. 西天三藏□□羅至蜀. 自言從摩伽陀

國至益州. 途經九萬九千三百八十里. 時

蜀主王建. 光天元年也. 三藏自言. 已二百七

十歲

述曰. 此方往五天者有二道焉. 其一爲

西北路. 自敦煌陽關經西域諸國. 過蔥

嶺雪山入北天竺境. 自昔漢騰蘭西來. 唐

□師等東往之所經由是也. 其二爲西南

路. 自南海發舶至佛逝國□茶國. 西北

至耽摩國東天竺境(是東竺南界. 卽海口1升舶歸唐之所)自

昔梁達磨西來. 淨三藏會寧東往之所遊

歷者是也. 今□□羅至蜀之路. 乃當正

西. 卽張騫所謂大夏東南去蜀不遠之說.

比之兩路宜應稍近. 而今所經歷約十

萬里者. 當是山川盤折. 風俗不通. 取道

紆回. 故十有餘年方得至蜀. 以故來者.

僅一□□羅. 而此方絶無一人取此路也

六年. 陳州末尼聚衆反. 立母乙爲天子. 朝

廷發兵2擒母乙斬之. 其徒以不茹□飮

酒. 夜聚□穢. 晝魔王踞坐. 佛爲洗足. 云佛

是大乘我法乃上上乘. 其上3慢不法有若此

龍德元年. ○天下毋得私度僧尼. 願出家

者. 入京城比試經業

唐(都洛陽)

莊宗(李存□)

同光元年. 誕節○僧錄慧江道士程紫□. 入

內殿談論設千僧齋○鳳翔沙門道賢夢遊

中              欄

五竺見佛. 指示此某國某聚落□旦頓解

五竺言音. 傳粉壇法*於世. 人稱鳳翔阿□

梨法. 淸泰初. 隨末帝入洛而終. 塔*於龍

門

二年. ○三聖慧然禪師入內殿. 諮問禪法.

上曰. 朕下大梁收得一顆無價寶珠未有

人酬價. 然曰. 請陛下寶看. 上以手舒○頭

角. 然曰. 帝王之寶誰敢酬價. 帝說. 4遂亡. ○

諡廣濟大師通寂之塔

三年. 騎將史銀□有戰功隨駕入洛. 忽悟

禪道. 乞出家名契澄. 賜號無學大師. 以其

居爲立德院

明宗(亶莊宗義弟)

天成元年. 誕節○僧錄雲辯. 與道士入內

殿談論

二年二月. 帝每夕於宮中焚香祝天曰. 某

胡人因亂爲衆所推. 願5天早生聖人爲

生民主

三年. □主王延6鈞素敬佛. 是年度僧二萬

人○□州羅漢院桂琛禪師示寂. 師得法於

玄7妙. 末帝朝諡眞應禪師(淸源八世)

末帝(阿明宗養子)

淸泰元年二月. 功德使奏. 每遇誕節乞令

州郡奏□僧尼. 立講經禪定持念文章議

論. 爲四科試其能否. 暇可(洪容齋三筆引舊五代史)○建

州崇安縣□□古佛名8Ｃ先. 初見雪峰. □

鳧9此一包醬一10罐以爲獻. 峰曰. 包中何

物. 曰鳧. 此何處得來. 泥中. 泥深多少. 無丈

數. 還更有□. 轉深轉有. 又問. 罐中何物. 師

下              欄

曰醬. 何處得來. 自合得. 還熟也未. 不較多.

峰曰. 汝異日必爲王候師. 常夏月衣楮而

坐. 冬月□□而浴. 因號□□. □王延鈞請

居瑞巖. 經臨建州. 刺史陳誨飯僧千人. 問

師曰. 今日會中有異人乎. 師曰. 無有. 明當

爲公致一大士. 誨翌日具齋以俟. 有老□

自外至. 延居上席. 飯訖竟去. 師11曰. 此水藏

菩薩也. 有頃□復來指師曰. □支古佛何爲

饒舌. 言訖不見

二年. 四明沙門子麟. 往高麗百濟日本諸國.

傳授天台敎法. 高麗遣使李仁日送麟還

吳越王錢□令於郡城建院以安其衆

晉(都□)12

高祖(石敬13塘)

天福二年. 洛陽宣徽將朱崇. 掘屋地得大

石佛十軀. 有碑云. 唐垂拱六年造景福寺. 崇

大感[&FFFF]#. 卽舍所居以爲寺○□法師於國

淸爲羲寂法師說止觀法門.

三年. 以楊光遠爲天下功德使. 凡寺院皆

屬焉

四年. ○國忌宰臣百僚. 詣寺行香飯僧. 永以

爲式. 漢中沙門可洪. 進大藏經音義四百八

十卷. ○入大藏○杭州天竺山沙門道翌.

獲奇木造觀音大士像. 有沙門從勛. 自洛

陽持古佛舍利置豪相中. 其後舍利常見

*於頂冠. 肉□白光煥發. 大著靈感

少帝(厘貴高祖從子)

開運元年. ○爲高祖寫大藏經. 奉安明聖

寺以資鴻福○六月吳越王錢弘佐. 遣僧

經數: 二○三五

經名: 佛祖統紀卷第四十二

頁數: 三九二

上              欄

慧龜往雙林開善慧大士塔. 得靈骨十六

片1紫金色舍利無數. 紫芝生於避床. 雙虎

伏*於壙下. 祥雲蔽山甘雨灑地. 乃奉迎

舍利靈骨幷淨甁香□□門椎諸物. 至錢唐

安光冊殿供養. 建龍華寺. 以其骨塑大士

像

三年. 金陵上元縣人暴死. 誤追入冥府. 見

唐先主被五木甚嚴. 民大駭問. 主何以如

此. 主曰. 吾爲宋齊丘所誤. 殺和州降者千

人. 以□被訴. 民曰. 臣誤追當還. 主泣曰. 吾

囚此. 聞鐘聲則苦暫息. 汝歸語嗣君. 凡寺

院鳴鐘令延緩之. 更能爲造一鐘. 尤爲濟

苦. 民曰. 下人何以取驗. 主曰. 吾曾受于□

瑞玉2大王. 於瓦官寺佛左膝以香泥藏

之. 時無知者. 民旣還而白. 後主親詣瓦

官剖膝. 果得玉像. 感泣慟Ｃ. 卽造一鐘於

淸□寺. 鐫其上云. □烈祖孝高皇帝. 脫幽

出厄. 以玉像建塔於蔣山

漢(都晉陽)

高祖(劉暠本名知遠)

天福十二年. 上柱國郭令威. 立金剛般若經

碑*於壽春

隱帝(承祐高祖猶子)

乾祐元年. 吳越王錢□. 奉天台沙門德韻

爲國師. 申弟子之禮

二年. 雲門文偃禪師坐逝. 塔全身*於丈室

周(都□)

太祖(郭令威)

廣順元年. 李守正叛河中. 太祖親征. 往麻衣

中              欄

道者語趙普曰. 李侍中安得久. 城下有三

天子氣. 未幾城陷. 時世宗與本朝太祖俱

侍行

二年. ○誕節. 宰臣百僚詣寺觀建祝壽道

場

世宗(柴榮太祖養子)

顯德元年. 齊州開元寺義楚法師. 進所撰釋

氏六帖. ○付史館頒行. 賜紫方袍

二年四月. 詔曰. 釋氏眞宗助世爲善. 將隆

敎法須辨否Ｃ. 自今不許私度僧尼. 及親

無侍養者不許出家. 無○寺舍□須停廢

○九月以久不鑄錢. ○令除縣官法物軍

器寺觀鐘法□鐸之類. 聽留外自餘民間銅

器佛像. 五十日內悉令輸官給其直. 過期

不輸五斤4以上. 其罪死. 上謂侍臣曰. 卿

輩勿以毁佛爲疑. 夫佛以善道化人. 苟

至於善斯奉佛矣. 彼銅像豈謂佛耶. 且吾

聞. 佛志在利人. 雖頭目猶舍以布施. 若朕

身可以濟民. 亦非所惜也○是歲廢寺三

千三百三十六所. 以所毁像鑄周通錢○

帝旣幷省寺院. ○男年十五已上. 誦經百紙

或讀五百紙. 女年十三已上. 誦經七十紙.

或讀三百紙. 陳狀出家. 本郡考試以聞. 詞部

給牒方得剃度(此文見舊史. 歐陽新史. □刪去弗存)

三年. 帝召華山隱士陳搏問以飛升黃白之

術. 對曰. 天子以治安天下爲務. 安用此

爲. 乃遣還山. 詔州縣常存問

四年七月. 金陵淸□文益禪師示寂. 江南唐

後主待以師禮. 及終諡大法眼學者. 號法

下              欄

眼宗(見羅漢5珍師淸源九世)○隱士譚景升居終南山.

與陳搏爲之友. 著化書百十篇. 窮括化原.

久之仙去. 嘗遊三茅山. 至建業見宋齊丘.

謂其有仙脫道骨. 出書示之. 屬爲序於傳

世. 齊丘乃竊以自名. 然未嘗悟道[&FFFF]#也

(齊丘相後唐二世)

述曰. 曾□作集仙傳言. 陳希夷稱其友.

譚景升作化書. 又云齊丘. 竊取以爲名.

世人不能知其妄. 此殆與向秀注莊子

郭象竊之以自名. 6二事蓋相類. 不幾於

盜乎

六年. 初帝之毁像也. 鎭州大悲極有靈應.

詔下人莫敢近. 帝聞之. 自往其寺持斧□

破面胸. 觀者爲之慄慄. 及帝北征疽發7於

胸. □歸京師遂□(楊文公談苑)○□都將士周百

勝. 年老家居. 蔬食念佛. 一夕夢黃衣吏追入

大城至官府. 主者令引觀地獄. 見一人黑

色臥大□狀. 獄卒持鑿破其胸灌以銅汁.

叫聲不可聞. 百勝懼念佛心退. 追者曰. 汝

已是佛弟子不必懼. 百勝問. 囚者何人. 答

曰. 此柴帝也. 因毁像致此罰. 百勝曰. 我故

君王也. 何時得脫. 追者曰. 初錄其人. 至時

王責曰. 世間周通錢盡時方脫此罪. 追者引

從故道出城門. 聞寺鐘鳴遂覺. 百勝常以

語人. 聞者爲之悲□(神應錄)

述曰. 自昔佛法遭毁有四時焉. 魏太武

因司徒崔浩. 焚毁經像□戮沙門. 旣而

崔浩要斬. 太武身感□疾. 竟爲常侍宗

愛所弑. 文成嗣位. 復大興佛法(其一)周

經數: 二○三五

經名: 佛祖統紀卷第四十二

頁數: 三九三

上              欄

武因衛元嵩. 毁經像塔寺□沙門反俗.

厥後杜祈入冥. 見周武地獄受苦心救

之事. 宣帝嗣興佛法復盛(其二)唐武宗因趙

歸眞. 毁像廢寺僧尼還俗. 帝後疽發背

而□. 時穆陵尉稱. 天符以李二毁佛. 有

奪壽去位之報. 歸眞等皆被誅戮. 宣宗

卽位佛法大興(其三)周世宗毁像鑄錢廢

□寺院. 疽發胸而□. 人見在獄受苦. 有

句通錢盡方得脫罪之語(其四)越五年. 我

太祖皇帝飛龍在天. 首詔天下復寺立

像. 遣沙門心法西天. 館梵僧□傳貝

葉. 建精藍濟戰士之魄. 造經版壽大藏

之傳. 當國家多事. 而於弘贊佛道無所

不擧. 及

太宗繼體. 度童子十七萬人. 建譯經院

製聖敎序. 賜天下無名伽藍之額. 建開

寶大塔舍利之藏. □眞宗在朝. 聖德遐被.

五天咸貢梵典. 昭陳天祠. 度僧二十四

萬

仁宗踐□. 光贊上乘謹□譯之功. 廣藏

宮之卷詞臣國

佛祖統紀卷第四十1二(終)

2○詔羅色山軒轅集入見. 帝問曰. 先生

長年何道致此. 對曰. 屛聲色去滋味. 一

哀樂廣惠澤則可與天地合體日月齊

明. 是爲長年不俟別心. 久之請還山.

帝曰. 朕臨天下可聞其數否. 集橫書四

十字. 後乃得四十年

3○鐘離權. 字雲房. 自稱漢時遇王玄甫

中              欄

得長生之道. 避亂入終南工. 於石壁間

得靈寶經. 悟陰中有陽陽中有陰. 爲天

地升降之宜. 氣中生水. 水中生氣. 卽心

腎交合之理. 乃靜坐內觀. 遂能身外有身.

唐呂巖. 字洞賓. 三擧進士不第. 於長安

酒肆遇雲房. 將洞賓入終南山. 授靈

寶畢. 法十二科. 曰金誥玉書眞原比喩眞

訣道要. 其義有六. 包羅五仙之旨. 以授

洞賓. 謂之白. 吾朝元有期. 汝當居此洞.

卽有仙人下宣天詔. 金幢玉節迎之升

天. 洞賓乃客遊江淮. 度何仙姑郭上□

施肩吾云(呂仙遊行人間. 自唐及宋. 事跡非一)

此      面      完

經數: 二○三五

經名: 佛祖統紀卷第四十三

頁數: 三九四

上              欄

佛祖統紀卷第四十1三

*宋咸淳四明東湖沙門志磐撰

法運通塞志第十七之十

宋(都□京)

太祖(宣祖第二子. 母杜氏. 二月十六日爲長春節菩永昌陵)

建隆元年(庚申)正月甲辰周恭帝遜2於位. 初上

受詔北征宿陳橋驛. 將士推戴擁入京師.

時太夫人杜氏(太祖母昭憲皇后)同王夫人(太祖后孝明皇后)方

設齋*於定力寺爲祈福. 聞變王夫人懼. 太

夫人曰. 吾兒平生多奇異. 人言. 當極貴. 何

憂也(楊文公談苑)初是後唐明宗. 於禁中焚香禱

天曰. 臣本夷狄不足以王中原. 願早生聖

人以安天下. 天成二年二月十六日. 上降

生*於洛陽太內甲馬營. 神光滿室. 異香不

散. 體被金色. 三日而變. 人知其爲應明

宗禱云(皇朝景命錄)

讚曰. 神光金體. 佛大士之瑞相也. 開嘉運

於五季久□之年. 踐大位於四海望治之

日. 而又知興敎護法. 慈臨民物. 以爲社

稷靈長之福. 非佛大士之示生. 其孰能與

於此哉

上未仕時過涇州長壽鎭寺. 沙門知非凡

人. 陰使人圖上容於寺壁. 後以其寺有御

容. 遂爲官所護. 及在洛陽嘗過長壽寺.

枕殿砥晝寢. 僧守嚴見赤蛇出入上鼻. 上

寤嚴問所向. 上曰. 欲往□州見柴太尉. 未

中              欄

有齎(周世宗)嚴曰. 貧道有驢可乘以往. 復贈

之錢. 及見太尉奇之. 遂留幕府. 晉開運間.

宋城有異僧狀如豪俠. 挾銅迪走草莽

上. 指州地曰. 不二十年當有帝王由此

建號(楊文公談苑○太祖在周朝爲歸德軍節度使. 歸德在唐爲宋州. 及受禪遂以宋建國)

○先是民間有得梁誌公銅牌記云. 有一

眞人起冀州. 開口張弓在左邊. 子子孫孫

保永年. 江南李主名其子曰弘冀. 吳越錢

王諸子. 皆連弘字(弘倧弘□弘億)期應圖讖. 及上

受禪. 而宣祖之諱正當之(太祖皇考. 上弘下殷. 追諡宣祖. 趙普皇朝)

(龍飛記)○周世宗之廢佛像也(世宗自持鑿破鎭州大悲像胸)疽

發*於胸而□. 時太祖太宗目見之. 嘗訪神

僧麻衣和上曰. 今毁佛法大非社稷之福.

麻衣曰. 豈不聞三武之禍乎. 又問. 天下何

時定乎. 曰赤氣已兆. 辰申間當有眞主出興.

佛法亦大興矣(其後太祖受禪於庚申年正月甲辰. 其應在於此也)○處士

陳搏隱居華山閉門臥. 屢月不起. 顯德末

乘白□將入東都. 中道聞太祖卽位. 大笑

曰. 天下自此定矣○上始受命默計釋氏.

何道而歸3敬. 若是其盛. 嘗微行至相國寺

見一僧. 醉嘔戶外. 惡罵不可聞. 上怒之. 適

從旁過. 爲醉僧所抱曰. 莫惡發將暮矣.

宜□歸內. 上心動. 乃還密令小□往□.

(○焰4切窺. 漢5宦者冠. 加金□充耳也)令取所吐物. 至則醉僧

不見. 收遺吐至. 上前視之則眞乳香也. 上

嗟歎不已. 益知敬佛(已上四事蔡氏叢談)○詔以二月

十六日聖誕爲長春節. 賜百官宴於相國

寺. 宰相范質製祝聖齋疏云. 素虹紀瑞. 表

覺帝之下生(佛下生有白象貫日. 滅度有白虹十二道. 今范公用事. 恐別有所出)紺

下               欄

馬效靈. 應輪王之出世(金輪王出時七寶自至. 紺馬寶卽其一也)

非夫威震四天. 則不足感自然之寶(金輪王統)

(王四天下)非夫位尊三界. 則孰能致希有之祥

(佛爲三界大師)壽命同百億須彌. 德澤被三千世界.

□沙可算天祿難窮. 墨海雖乾皇基益固

云云. 是日以慶誕恩. 詔普度童行八千人

(國朝會要)

讚曰. 范公以名儒盛德爲佐命首. 相當

慶誕祝讚之辭. 純用佛典以寓歸美. 其

爲敬佛重君. 有見於此論者. 謂明良慶

會海宇統一. 皆佛大士應世之祥也

六月. 詔諸路寺院. 經題德二年當廢未毁者

聽存. 其已毁寺所有佛像許移置存留. 於

是人間所藏銅像稍稍得出

讚曰. 自有佛法以來. 有道之國未嘗不

隆篤佛敎以勸天下. 太祖初見周朝毁

像. 傷之曰. 令毁佛法大非社稷之福.

及登大寶□下興復之詔. 可謂有道之

君必隆佛敎

十月親征揚州李重進. 十二月城陷. 上以其

固拒欲盡6抗之. 俄有異僧詣行宮門. 自

稱龍興寺淸範. 表乞恩宥. 上許之. 翌日駕

幸尋問. 見殿上一羅漢手擎草表. 上大寤.

○建別殿安其像(廣陵志)○吳越王錢□. 天

性敬佛. 慕阿育王造塔之事. 用 金銅精7鋼

造八萬四千塔. 中藏寶□印心□經(此經□功云. 造像)

(造塔者. 奉安此□者. 卽成七寶. 卽是奉藏三世如來全身舍利)布散部內. 凡十

年而訖功(今僧寺俗8合有奉此塔者)○初天台敎卷. 經五

代之亂殘毁不全. 吳越王□遣使之高麗日

經數: 二○三五

經名: 佛祖統紀卷第四十三

頁數: 三九五

上              欄

本以心之. 至是高麗遣沙門諦觀持論疏

諸文至螺溪. 謁寂法師. 一宗敎文. 復還中

國. 螺溪以授寶雲. 雲以授法智. 法智大肆

講說. 遂專中興敎觀之名(吳越王傳)

二1年○詔前征李重進. 凡死於兵者. 以楊

州行宮置建隆寺爲□冥福. 如唐太宗正

觀四年故事(至道三年. 郡守王禹稱撰碑)○詔民間二月至

九2月漁捕迪射著於令○四月上幸相國

寺祈雨. 出內帑設千僧齋. 已而大雨○吳

越王□請延壽禪師主永明寺(今錢唐淨慈寺)師日

課一百八事. 學者參問. 以心爲宗以悟爲

則. 日暮往別峰行道念佛. 人聞山中天樂

聲. 吳越王感其專至. 爲作西方莊嚴殿以

成其志. 師以賢首慈恩天台三宗互有同

異. 館其徒之知法者. 博閱義海更相質難.

師以心宗之迪以準平之. 又集大乘經論

六十部. 兩土賢聖三百家之言. 證成唯心

之旨. 爲書百卷. 名曰宗鏡. 傳於世(燾禪師傳)

三年五月旱. 盡辛相國寺祈雨. 詔徹樂太

官進蔬食. 已而雨大濟○西域于□國沙門

善名七人來. 詔館*於相國寺○楚王周行

逢據潭州果於殺戮. 然知事佛度僧齋懺

未嘗輟. 見沙門輒作禮. 親手行食. 謂左

右曰. 吾殺人多矣. 不假佛力何以解怨○

十一月高昌國遣僧法淵. 獻□支佛牙玉器

乾德元年. 螺溪寂法師爲義通法師說止觀

法門

三年. 滄州沙門道圓. 遊五天竺往反十八

年. 及還偕于□使者至京師. 獻佛舍利貝

中              欄

葉梵經. 上召見便殿問西土風俗. 賜紫方

袍器幣○特進李託奏. 雄武推官阮紹莊. 夢

雲門禪師令上奏乞開塔. 有旨. 韶州守臣

開視見師眞身如生. 乃迎赴闕供養. 逾月

3遣送還山中. ○謚大慈元眞宏明禪師

(此後不注出處者. 大約多國朝會要)

四年. 詔秦□旣通. 可遣僧往西竺心法. 時

沙門行勤一百五十七人應詔. 所歷焉耆龜

玆迦彌羅等國. □賜詔書諭令遣人前導.

仍各賜裝錢三萬(行裝錢三十貫文)○上初詔西川

轉運使比義倫. 於益州以金銀字寫金剛

經進上. 至是召天淸寺沙門崇[&FFFF]#. 入內講

演[&FFFF]#樞密使比義倫事佛長齋. 夏中危坐. 以

飼蚊. 或以爲苦者. 曰餓蚊相投. 豈忍拂去.

時執政多自陳起第. 獨義倫乞爲母修寺.

上嗟嘆許之○○內侍張重進. 往峨眉山普

賢寺莊嚴佛像. 因嘉州屢奏. 白水寺普賢

4相見也. 峨眉志云. 昔有菴翁. 因5採藥入

山望峰頂. 五色雲放白光. 忽一鹿前導至

6岩上. 見普賢大士眞相自玆顯跡○河南

府進士李□. 造滅邪集以敎釋敎. 竊藏經

以爲衾. 事聞. 上以爲非毁聖道□惑百姓.

○刺流沙門島(在登州海中. 舊暇以溢額取居久者7一人投之8海. 神宗朝馬默守)

(郡. 乞今後溢額者移隷登州. 上然之)

述曰. 儒家9有排佛者. 以不曾讀佛經

耳. 使稍知觀覽必能服其爲道之妙. 李

□造論指佛爲邪. 蓋傅奕韓退之□佛

爲夷之餘波也. 不有明主孰能鑒其妄

作. 流之海島非不幸也

下              欄

五年. 詔曰. 禁錮以來天下多輦佛像赴京.

顧惟像敎世許尊瞻. 忽從鎔毁甚乖歸敬.

應諸郡有銅像處. 依舊存留. 但不許鑄

造新像○右街應暇沙門文勝. 奉○編修

大藏經隨函索隱. 凡六百六十卷○○[&FFFF]#州

道士劉若拙充右街道錄. 集京師道士試

學事業. 未至者皆罷斥之

開寶二年. 長春節詔天下沙門. 殿試經律論

義十條. 全中者賜紫衣

四年三月. 上親征太原劉繼元. 道由潞州麻

衣和上院. 躬祝於佛曰. 此行以弔伐爲事.

誓不濫殺一人. 繼元聞之. 極力抵拒. 車駕

至城下諸軍進攻. 時太原城守尙堅博士李

光贊. 勸上回□(音巒. 鈴也. 天子大輅迪上. 金雀口銜鈴曰□)宰相趙普

以爲然. 遂班師○處士陳□受易於麻衣道

者. 得所述正易心法四十二章. 理極天人

歷□先儒之失. □始爲之註. 及受河圖洛

書之訣. 發易道之□. 漢晉諸儒如鄭康成京

房王弼韓康伯. 皆所未知也. 其訣曰. 戴九

履一. 左三右七. 二四爲肩. 六八爲膝. 縱

橫皆十五. 而五居其室. 此圖縱橫倒正回合

交錯. 隨意數之. 皆得十五. 劉牧謂非人智

所能僞爲. 始□以傳□放. 放傳李Ｃ. Ｃ傳

許堅. 堅傳范□昌. □昌傳劉牧. 始爲鉤隱

圖之述之

述曰. 繫辭云. 河出圖示其名也. 參伍以

變錯綜其數. 示其體也. 此夫子顯示河

圖之文也. 漢世有書. 其論河圖云. 太一

取之以行九宮. 四正四維皆十有五. 此易

經數: 二○三五

經名: 佛祖統紀卷第四十三

頁數: 三九六

上              欄

緯詳陳河圖之數也. 五季之際. 有方服

而衣麻者. 妙達易道. 始發河圖之□.

以授希夷. 希夷始著訣傳世. 然世人徒

以述希夷之言. 而不知其義本出於繫

辭易緯. 今以著訣. 上合易緯九宮十五之

文. 又以易緯. 仰參繫辭參伍以變之說.

無不[&FFFF]#合. 繫緯之文. 略而隱. 故常人不

能明. 獨麻衣悟此妙於二千年之後. 殆

天授也(河洛文今見易經之前)

陳□居華山. 錢若水未第去謁之. □邀入

山齋. 見老僧擁納附火. 若水揖之. 僧開目

而已. 坐久□問. 何如. 僧曰. 無1仙骨法. 若水

退□戒之曰. 三日後可復來. 如期而往. □

曰. 始吾見子神觀淸粹. 謂可以學仙. 故請

決於老僧. 僧言. 他無仙骨. 但可作貴公

卿. 於急流中勇退耳. 問僧何人. □曰. 吾師

麻衣道者也(湘山野錄○洞微志中云. 僧是白閤道者宗裔)○沙門建盛

自西竺還. 詣闕進貝葉梵經. 同梵僧曼殊

室利偕來. 室利者中天竺王子也. 詔館*於

相國寺. 持律甚精. 都人施財盈屋. □無所

用○○高品張從信. 往益州雕大藏經板

五年. 詔僧道. 每當朝集. 僧先道後. □立殿

廷. 僧東道西. 間雜副職. 若遇郊天. 道左僧

右(僧史略)

僧東     道左

北   君位   僧先道後  殿廷   郊天  南

道西      僧右

述曰. 左右卽東西也. 郊天之日道居左者.

以道士繼朝班之後. 便於設拜故權令

中               欄

居左. 非常用之法也  此說聞之頑空

云. 得之禮部職事人

詔京城名德玄超等入大內. 誦金字大藏

經. 車駕臨幸. □賜紫方袍○詔曰. 僧尼無

問實紊敎法. 自2令於尼寺置壇受戒. 尼

大德主之

述曰. 廷議但欲分別僧尼. 而不知尼女

受戒須依大僧無置壇自受之律. 此一時

救弊不可爲法. 今則無復用3此也

詔曰. 釋門之本貴在淸虛. 梵刹之中豈宜汚

雜. 適當崇闡尤在精嚴. 如聞道場齋會. 夜

集士女深爲褻萬. 無益修持. 宜令功德

司祠部告諭諸路□加禁止○○僧道. □

隷功德使. 出家心度策試經業. 關祠部給

牒○西天竺沙門可智法見眞理三人來朝.

賜紫方袍○西天竺沙門蘇葛陀來. 貢舍利

文殊華. 賜紫服金幣○六月天台德韶國師

示寂. 有大星□*於峰頂. 天降大雪師得

法於淸□法眼(淸源下十世)○西天竺沙門彌羅等

十四人來朝□賜紫服

六年八月. 汝州風穴禪師延昭示寂. 師得法

於南院(南岳八世下)知□州(音孚□延路)王龜從表稱. 中

天竺三藏法天王. 譯聖無量壽經七佛讚. 河

中府梵學沙門法進執筆綴文. 龜從潤色. 詔

法天赴闕召見慰問. 賜紫方袍

七年二月. 永明壽禪師示寂. 賜諡智覺. 師

得法於韶國師. 高麗國王遣三十六僧來

受道法. 於是法眼一宗盛行海外而中國

遂絶

下              欄

八年三月. 上幸洛陽至龍門山廣化寺. 開

無畏三藏塔瞻敬眞體. 四月上將郊天而雨

不止. 遣使禱無畏塔. 及期而4霽(無畏三藏. 唐開元四年)

(自西天來. 長安爲敎主二十三年. 滅塔於洛陽之龍門)○上自洛陽回京師.

手書金剛經常自讀誦. 宰相趙普因奏事

見之. 上曰. 不欲甲□之士知之. 但言常

讀兵書可也

讚曰. 漢高帝與韓彭取天下論功行. 封

王數十城. 相繼反畔. 卒取誅戮. 光武封

功臣鄧禹輩. 大者不過數縣. 以其易暇

故上下無異意. 智矣哉. 我太祖之善駕馭

英雄也. □石守信等義社十弟釋兵權於

杯酒笑談之頃. 享祿私第全其餘生. 上

不失國恩下不失臣節. 過二漢君臣遠

矣. 至於深居禁中常誦佛典而欲使甲

士知讀兵書. 是又重威保國之仁術也.

智矣哉

太宗(宣祖第三子. 太祖同母弟也. 母夢神人捧日[&FFFF]#*於懷遂娠. 十月十七日爲乾明節菩永

熙陵)

太平興國元年. 詔普度天下童子. 凡十七萬

人(國朝會5要)○眞君傳結壇之法有九. 上三壇

爲國家. 上曰順天興國壇. 星位三千六百.

爲普天大醮. 中曰延祚保生壇. 星位二千四

百. 爲周天大醮. 下曰祈穀福時壇. 星位一

千二百. 爲羅天大醮. 中三壇爲臣寮. 上曰

黃□延壽壇. 星位六百四十. 中曰黃□臻慶

壇. 星位四百九十. 下曰黃□去邪壇. 星位三

百六十. 下三壇爲士庶. 上曰續命壇. 星位

二百四十. 中曰集福壇. 星位百二十. 下曰

□災壇. 星位八十一. 旌旗鑑劍. 弓矢法物. 具

經數: 二○三五

經名: 佛祖統紀卷第四十三

頁數: 三九七

上              欄

列儀範各有差隆云云. 眞君曰. 諸天萬靈

仙衆梵佛. 悉朝上帝於通明殿. 又曰. 佛在

三淸之中. 別有梵天居之. 於上帝如九卿

奉天子也

述曰. 凡釋道二家之言天. 名可不同而

體不可不同也. 如來聖人如實知見三

界. 不可謂不盡也. 而道家諸書淺繆無

識. 故名與體皆不同. 如度人經諸道書.

或云三十六天. 謂欲界六天色界十八天

無色界四天. 此二十八爲三界內有生

死. 其上更有四梵天爲三界外. 斷生死

一災. 又其上有三淸天. 最上爲大羅天.

此等雖欲比同佛經三界之語. 殊不知

四梵三淸竟無實位. 蓋凡言界外斷生死

者. 卽三乘與佛耳. 豈當復指三淸諸天

輪轉之徒哉. 張無盡述息諍論. 引黃帝

內書云. 太一者. 元一之氣. 始生於太虛

之上. 有玉京山. 四方各有八天. 三十二

帝. 玉京之上有玉淸上淸太淸. 三淸之上

有虛皇十天. 元老元君元尊天眞九皇居

之. 天皇眞人. 降天眞九氣分六元. 而爲

混沌之象云云. 無盡斷之曰. 夫言玉京

山三十二帝者. 卽佛之所謂須彌工頂□

利天也. 虛皇天者. 卽佛所謂大梵天也. 三

淸天者. 卽佛所謂空居天也. 大梵天爲世

界主. 不知上有光音諸天. 而言我能有

所生. 有所生則氣有所降. 此天眞九皇

所以降氣而造世界也. 氣有陰陽則人

有男女. 如道家三淸. 1侍以金童玉女. 此

中              欄

欲界空居爲三淸天也(空居卽夜摩爲大淸. 兜率爲上淸. 樂變化爲玉)

(淸. 他化自在爲大羅天. 然道書言天. 矛盾自多難以定一)又王欽若奉詔

撰翊聖眞君傳. 其間論佛最爲失義. 如

翊聖云. 諸天萬靈仙衆梵佛. 悉來朝上帝.

夫佛爲三2界師爲天中尊. 佛所3住處梵

天帝釋皆來衛從. 明知天帝所以奉佛也.

今傳言佛來4朝帝. 甚爲無狀. 翊聖旣自

言. 帝轉其位高矣. 未應有此失理之

言. 欽若稍稱知佛. 作傳之辭亦未必有

此語. 特恐道流不知天位. 妄撰此言入

*於傳中. 雖欲與天而卑佛. 適所以誣

天而慢佛也. 戒之哉

初周世宗廢龍興寺以爲官倉. 國初寺僧擊

鼓心復. 至是不已. 上遣使持劍詰之曰.

前朝爲倉日久. 何爲煩萬天廷. 且密戒懼卽

斬之. 僧辭自若曰. 前朝不道毁像廢寺. 正

賴今日聖明興復之耳. 貧道何畏一死. 中

使以聞. 上大感歎. ○復以爲寺(類苑)

二年. 使改龍興寺爲太平興國寺. 立開先

殿以奉太祖御容○西天沙門吉祥來. 進

貝葉梵5經

三年三月. 賜天下無名寺額. 曰太平興國.

曰乾明○開寶寺沙門繼從等. 自西天還

獻梵經佛舍利塔菩提樹葉孔雀尾拂. □賜

紫方袍○四月詔諡廬山遠法師曰圓悟.

塔曰凝寂. 永法師曰覺寂. 塔曰實智○中

天竺沙門□納摩來. 獻佛舍利塔Ｃ牛尾拂

○西天王子曼殊室利心歸本國. 詔從之

(開寶四年至此)○翰林學士李昉徐鉉等進太平廣記.

下              欄

其間錄佛法者三十卷. 上自漢明終*於五

代. 古今悟心得道之衆. 神僧經論定慧之學.

君臣信毁休咎之徵. 靡所不載○○供奉官

趙鎔. 往吳越迎明州阿育王佛舍利塔○

吳越王□奉版圖歸朝. 令僧統贊寧奉釋

迦舍利塔入見*於滋福殿. 上素聞其名. 一

日七宣. 賜號通慧大師(寧在國爲兩浙僧統. 號明義宗文大師)除

翰林與學士陶穀同列. 或□之曰. 靑□朱

楹安容此物. 及與之語. 師援據經史袞袞

不已. □者爲之畏服. 學士王禹稱徐鉉. 每

有疑則就質之. 皆爲下拜. 事以師禮滋福

殿者安佛像經藏. 立刹聲鐘卽內道場也

(國朝會要)

6五年正月. ○內侍張廷訓. 往代州五臺山

造金銅文殊萬菩薩像. 奉安*於眞容院. 詔

重修五臺十寺. 以沙門芳潤爲十寺僧正.

十寺者. 眞容. 華嚴壽寧. 興國. 竹林. 金閣. 法

華. □密. 靈境. 大賢. 五臺山記云. 山形五峙

周五百里. 崇巖疊□飛泉吐霧. 中臺高四十

里. 頂上平地周六里. 西北有太華池石精舍

文殊彌勒石像. 東南有大孚寺. 魏文帝造. 東

西二堂聖所居處. 又東北有王子寺阿育王

塔. 東北三臺間有金剛窟三世佛法藏. 中臺

東南有淸□寺. 其最深處文殊所居. 人不敢

近. 西巖有□魔巖. 巖西有佛光寺○○內

侍張仁贊. 往成都鑄金銅普賢像. 高二丈.

奉安嘉州峨眉山普賢寺之白水. 建大閣以

覆之. 詔重修峨眉五寺. 卽白水普賢. 黑水華

嚴. 中峰. 乾明. 光相也. 三峨高出五岳秀甲

經數: 二○三五

經名: 佛祖統紀卷第四十三

頁數: 三九八

上              欄

九州. 西竺千歲和上曰. 此震旦國第一山也

○河中府沙門法進. 請三藏法天譯經*於

菴津(菴州河中府)守臣表進. 上覽之大說. 召入京

師始興譯事○二月北天竺迦濕彌羅國三

藏天息災. 烏塡□國三藏施護來. 召見賜紫

衣. ○二師同閱梵夾. 時上盛意□譯. 乃詔

中使鄭守均. 於太平興國寺西建譯經院.

爲三堂. 中爲譯經. 東序爲潤文. 西序爲證

義○五月中天竺沙門護羅來. 獻貝葉梵經

○賜紫服○ 沙門知則進所著聖無量壽經

疏. 賜號演敎大師○詔建開聖禪寺於誕生

之地. 奉優塡王○檀瑞像(梁武帝遣□騫往天竺迎至者)釋迦佛

牙太祖親緘銀塔中(唐宣律師天人所獻)梁誌公眞身□

杖刀尺○○內侍衛欽. 往泗州修僧伽大

師塔. 凡十三層. 改普照王寺爲太平興國

七年正月. 威虜軍奏言. 築城穿土得石函

鐵函銅函銀函金函. 凡五重中有流離甁盛

佛舍利. 有刻石記云. 貞觀二十一年藏佛

舍利. 謹遣牙吏以聞○嘉州通判王袞奏. 近

往峨眉提點白水寺修造. 見瓦屋山1皆

變金色. 中有丈六金身普賢. 次日午中見

羅漢二身乘紫雲行空2中

深州奏. 陸澤3縣人王緖牧牛田中. 見一白

□. 逐之入土穴中. 探穴得石佛五十軀. 暇

度奇古長皆尺餘. ○就邑寺奉安. 像常放白

光○六月譯經院成. 詔天息災等居之. 賜

天息災明敎大師. 法天傳敎大師. 施護顯敎

大師令以所將梵本各譯一經. 詔梵學僧

法進常謹淸沼等筆受綴文. 光祿卿楊說兵

中              欄

部員外郎張□潤文. 殿直劉素監護. 天息災

述譯經儀式. 於東堂面西粉布聖壇(作壇以粉)

(飾之事在藏經)開四門. 各一梵僧主之. 持□密□

七日夜. 又設木壇布聖賢名字輪(壇形正圓. 層列佛大)

(士天神名4佐. 環□其上如車輪之狀)目曰大法曼拏羅(此云大會)請聖

賢阿伽沐浴(阿伽此云器. 凡供養之器. 皆稱曰阿伽. 今言阿伽. 乃是沐浴器)設

香華燈水5□果之供. 禮拜□旋. 祈請冥祐.

以殄魔障第一譯主. 正坐面外宣傳梵文.

第二證義坐其左. 與譯主評量梵文. 第三

證文坐其右. 聽譯主高讀梵文. 以驗差誤.

第四書字梵學僧. 審聽梵文書成華字. 猶

是梵音(. 初□爲紇□6第野. 爲素□覽)7五筆受. □梵音

成華言(紇□那野. 再□爲心. 素□覽. □爲經)第六綴文. 8回綴

文字使成句義(如筆受云照見五[&FFFF]#彼自性空見此. 今云照見五[&FFFF]#皆空. 大率梵音多先)

(能後所. 如念佛爲佛念打鐘爲鐘打. 故須回綴字句以順此土之文)第七參譯. 參考

兩土文字使無誤. 第八刊定. 刊削冗長定

取句義(如無無明無明. 剩兩字. 如上正遍知. 上闕一無字)第九潤文. 官

於僧衆南向設位. 參詳潤色(如心經度一切苦厄一句. 元無梵本. 又)

(是故空中一句. 是故兩字元無梵本)僧衆日日沐浴. 三衣坐具. 威

儀整肅. 所須受用悉從官給. 天息災言. 譯文

有與御名廟諱同者. 前代不避. 若變文回

避慮妨經旨. 今欲依國學九經但闕點□.

詔答. 佛經用字宜從正文. 廟諱御名不須

回避○七月天息災上新譯聖佛母經. 法天

上吉祥持世經. 施護上如來莊嚴經. 各一

卷. 詔兩街僧選義學沙門百人祥定經義.

時左街僧錄神曜等言. 譯場久廢傳譯至艱.

天息災等卽持梵文. 先□梵義. 以華文證

之. 曜衆乃服○詔新經入藏開板流行. 車駕

下              欄

親幸譯經院. 召僧衆賜坐尉諭. 賜臥具繒

帛什物. 度其院童子十人. 悉取禁中所藏梵

本令其□譯○十二月詔選梵學沙門爲

筆受. 義學沙門十人爲證義. 自是每歲誕節

必獻新經. 皆召坐賜齋以經付藏○詔曰.

朕方隆敎法用福邦家. 其內外諸郡童行□

與剃度○成都沙門光遠遊西天還. 詣闕

進西天竺王子沒徒□表佛頂印貝多葉菩

提樹葉. 詔三藏施護譯其表曰. 伏聞支那

國(西竺指大唐爲支那. 今因舊以爲稱也)有大天子. 至聖至神富

貴自在. 自□福薄無由朝謁. 遠蒙皇恩

賜金剛座釋迦如來袈裟一領. 卽已披□供

養. 伏願支那皇帝. 福慧圓滿壽命延長. 一切

有情度諸比溺. 謹以釋迦舍利附沙門光

遠以進(奉金剛佛袈裟. 兩朝未見遣送之實. 今詳乾德四年行勤等應詔. 西天心法. 諸國

□賜詔書. )

(應以此年附獻也)八9年六月. 詔翰林贊寧修大宋高僧

傳. 寧乞歸錢唐撰述. 詔許之○詔譯經院.

賜名傳法. 於西偏建印經院(今臨安傳法院. 卽東都譯經院. )

(今但供奉入內道場法事)○成都先奉太祖○造大藏經板

成進上○○太原成都鑄銅鐘. 賜五臺峨眉

名山遣□之日. 兩山皆有梵僧十餘. 空中

奉迎其鐘. 聲聞百里○天息災等言. 歷朝

□譯□藉梵僧. 若遐阻不來則譯經廢絶. 欲

令兩街選童子五十人習學梵字. 詔令高

品王文壽選惟淨等十人引見便殿詔送

譯經院受學. 惟淨者江南李煜之姪. 口10受

梵章卽曉其義. 歲餘度爲僧. 升梵學筆受.

賜紫衣光梵大師○沙門法遇自西天來.

獻佛頂舍利貝葉梵經. 法遇化衆造龍寶蓋

經數: 二○三五

經名: 佛祖統紀卷第四十三

頁數: 三九九

上              欄

金○袈裟. 將再往中天竺金剛座所供養. 乞

給所經諸國書. 詔賜三佛齊葛古羅柯蘭諸

國○書以遣之○泗州奏. 僧伽塔白晝放

光. 士民然頂壁香供養者日千餘人. ○內

侍奉釋迦舍利藏之塔下○上以新譯經.

示宰臣曰. 佛氏之敎有裨政理普利群生.

達者自悟淵源. 愚者妄生誣謗. 朕於此道

微識其宗. 凡爲君而正心無私. 卽自利行

也. 凡行一善以安天下. 卽利*他行也. 如

梁武捨身爲奴. 此小乘偏見. 非後代所宜

法也. 趙普對曰. 陛下以堯舜之道治世. 以

如來之行修心. 聖智高遠非臣下所能知

也○詔以御製蓮華心回文偈. □藏詮. 逍遙

詠. 宣示近臣○○內侍張承貴往天台山

重建壽昌寺從沙門自珣請也

雍熙元年三月. 日本國沙門1[&FFFF]#2(丁[&FFFF]#切)3然來

朝. . 然言. 其國傳襲六十四世八十五主. 至應

神天皇. 始傳中國文字. 至欽明天皇壬申

歲. 始傳佛敎於百濟. 當梁承聖初年. 至用

明立有太子名聖德. 年七歲便悟佛法. 於

菩提寺講勝□經. 感天雨華. 始遣使入中

國心法華經. 當隋開皇中也. 至孝德立. 白

雉四年遣僧道照入中國從□法師傳法.

當唐永徽四年也. 次足姬立. 令僧智通入

中國心大乘法. 當顯慶三年也. 次文武立.

寶龜二年令僧玄昉入中國心法. 當開元

四年也. 次孝明立. 天平勝寶四年遣使入

中國心內外敎典. 當天寶中也. 次元武立.

遣僧空海入中國傳智者敎. 當元和年中

中              欄

也(貞元元和間. 有日本最澄. 受[&FFFF]#溪一宗疏記以歸. 當以此爲傳敎之始可也. 而[&FFFF]#然乃言

空海傳敎. 而不)

(及最澄何耶. 唐書亦言空海肆業中國二十年. 然吾宗未見空海傳敎之跡. 今據釋門正統

云. 空海入中國學密)

(敎於不空弟子慧果. 始知[&FFFF]#然言學智者敎者誤也)次文德立. 令僧常曉

入中國心釋迦密敎. 當大中年也. 上聞其

王一姓傳繼臣下皆世官. 謂宰臣曰. 島夷君

臣乃能世祚永久若是. [&FFFF]#然心謁五臺及回

京師. 乞賜印本大藏經詔有司給與之

寄唐書. 日本漢倭人也. 去京師萬四千

里. 直新羅東南在海中島. 左右小島五

十餘. 皆自名國而臣附之. 其俗多女少

男. 有文字尙色圖. 其王姓阿每氏. 初主

號天御中主彦□. 五十二世皆以尊爲

號. 居竺紫城. 彦子神武立. 更以天皇爲

號. 徙治大和州. 又十六世至應神. 又十

四世至欽明. 又二世至用明. 當隋開皇

末. 始與中國通. 又四世至皇極. 當正觀

五年. 遣使入朝. 極子孝德立. 始改元白

雉獻4武魄大如斗馬腦若五升器. 又二

世至天智. 遣使與蝦□人偕朝. 又二世

號總持. 遣使賀平高麗. 當咸亨元年

也. 至是始改號日本. 言其國在東近日

所出也. 長安元年持子文武立. 改元大

寶. 遣使粟田貢方物. 武后授司膳卿還

國. 又二世聖武立. 改元白龜. 開元初粟

田復來朝. 請從諸儒授經. 詔四門助敎

趙玄默卽鴻□寺爲師. 悉賞物貿書歸.

聖武女孝明立. 改元天平勝寶. 四世元武

立. 當貞元末年. 遣使者朝期學者橘5[&FFFF]#

勢色圖空海. 留肆業二十年. 乃還. 又五世

下              欄

文德立. 又三世光孝立. 當光啓元年也

(唐祖景帝諱虎. 如龍虎虎丘虎魄. □6出以武7家)

○造羅漢像五百十六身. 奉安天台壽昌寺.

二年上覽新譯經. 謂宰臣曰. 天息災等妙

得□譯之體. 乃詔天息災除朝散大夫試

光祿卿. 法天施護□除朝奉大夫試鴻□

卿. 法天改名法賢. □月給□酪錢有差. 新

譯經論□刊板印行. 天息災等言. 聞陝西諸

路頗有道俗收藏梵經. 乞下尋訪以資□

譯. 詔從之(漢書注. 郊廟行禮. 九賓鴻聲而□傳之也)

述曰. 自古人君重沙門之德者. 必尊其

位異其稱. 曰僧錄僧統法師國師. 入對

不稱臣. 登殿賜高座. 如是爲得其宜.

至若封官加爵稱卿稱公. 混濫朝端輕

招物論. 上失尊僧之禮. 下貽失節之譏.

釋氏淸風幾於不競彼徵君處士不事

王候者. 吾輩寧無愧乎. 若不空開府於

唐朝息災光祿於吾宋. 皆由□譯功高

特承天澤. 蓋將答主上重法之心. 非所

以爲榮也

詔兩街供奉僧於內殿建道場. 爲民祈福.

歲以爲常○詔西天僧有精通梵語可助

□譯者. 悉館*於傳法院○詔嶺南□俗殺

人祭鬼. 僧置妻□. 所在長8吏誡□以順

正敎(東都事略)

述曰. 磐少時客南海. 見鄕落僧居畜妻

養子. 皆能執□鼓從事於赴請. 問9其度

牒否. 則曰. 但於本郡給帖耳. 此等皆因

守郡者規微利. 而不知□萬三寶之

經數: 二○三五

經名: 佛祖統紀卷第四十三

頁數: 四○○

上              欄

爲過也. 今此詔旨專戒長吏. 可謂得護

法之心焉. 嘗聞蜀僧在鄕多畜妻子. 平

時習熟公私不以爲非. 今之西蜀遊學東

南者. 眞成出家之士也

三年. 詔天下係帳童行□與剃度. 自今後讀

經及三百紙. 所業精熟者. 方許係帳○詔

以御製三藏聖敎序賜天息災等. 令冠新

譯經首

四年. ○內侍送寶冠瓔珞袈裟往峨眉普

賢寺. 是日衆見普賢大士乘紫雲行空中.

久之方沒○十一月四日. 螺溪羲寂法師示

寂

端拱元年. 翰林通慧大師贊寧上表進高僧

傳三十卷. 璽書褒美(璽音徙天子玉印)令遍入大藏.

○住京師天壽寺. 僧傳之作始於梁嘉祥惠

皎爲高僧傳十四卷. 起漢明終梁武天監

十八年. 唐西明道宣作續高僧傳三十卷起

梁天監訖唐正觀十九年. 今宋傳起唐正

觀至宋端拱元年. 依梁唐二傳分十科. 一

譯經. 二解義. 三禪定. 四戒律. 五護法. 六感

通. 七遺身. 八讀誦. 九興福. 十雜學(王禹稱有詩. 贈寧)

(僧統云. 支公兼有董狐才. 史傳修成乙夜開)

述曰. 洪覺範謂宣律師作僧史. 文辭非所

長. 作禪者傳. 如戶昏案檢. 寧僧統雖博

學. 然其識暗聚衆碣爲傳. 非一體. 覺範

之論何其至耶. 昔魯直見僧傳文鄙義淺

欲刪修之. 而不果. 惜哉. 如有用我者.

吾其能成魯直志乎

兩街僧錄可朝等. 請箋釋御製佛乘文集. 詔

中              欄

許之○日本國法濟大師[&FFFF]#然. 遣弟子嘉因

祈乾來朝○十月二十一日. 寶雲通法師示

寂

二年. 開寶寺建寶塔成. 八隅十一層. 三十

六丈. 上安千佛萬菩薩. 塔下作天宮奉安

阿育王佛舍利塔. 皆杭州塔工喩浩所造. 凡

八年而畢. 賜名福勝塔院. 安舍利日. 上肩

輿微行. 自手奉藏. 有白光起小塔一角. 大

塔放光洞照天地. 士庶焚香獻供者盈路.

內侍數十人心出家掃塔. 上謂近臣曰. 我

宿世曾親佛座. 但未通宿命耳. 詔直學士

院朱□撰塔銘. 謂曰. 儒人多薄佛. 向中竺

僧法遇乞爲本國佛金剛座立碑(卽菩提樹下金剛土臺也)

學士蘇易簡爲之指佛爲夷人. 朕惡其不

遜. 遂別命製之. 卿宜體此意

述曰. 人無通識不足以知佛. 故韓愈夷

其佛. 歐陽修亦夷其佛. 太宗以蘇易簡指

佛爲夷而惡之. 自古人君莫如太宗之

有通識也. 佛聖人也. 五天中土也. 此方

卽五天之東境也. 今稱中國者. 此方自稱

尊也. 稱四夷者. 且約此方四境之外論

之也. 儒家乏通識. 卽目睫以言之. 故多

失言. 若蘇黃諸公則知之. 復能言之也

○內侍謝保意領將作匠. 賜黃金三百兩.

往峨眉飾普賢像. 再修寺宇. 幷賜御製文

集令直院徐鉉撰記. 淳化元年. 詔參政蘇

易簡撰三敎聖賢錄. 乞通慧贊寧太一宮道

士韓德純分領其事. 寧撰鷲嶺聖賢錄五十

卷以進. ○充左街講經首座○通利軍(後廢隷眞)

下              欄

(定府)建城掘地. 於古寺基得巨石佛十軀. 詔

建淳化寺以奉其像○詔漣水軍沙門道堅

赴闕. 召見賜偈. 堅姓婁. 神異不測. 知人休

咎. 時潤州有沙門號四世界. 佯狂市[&FFFF]#說

禍福立應. 潤商人欲往漣水. 四世界曰. 彼

有婁道者. 是蹈寶華佛化身. 汝如見之必

獲厚利. 商至漣水見而拜之. 師曰. 四世界

敎汝來耶. 汝不識日光菩薩. 見我何爲. 商

退果得利異常時. 歸訪四世界不復見

1矣○詔赤脚道者入見. 上曰. 南方禪律如

何化 物. 對曰. 究之一理. 上起□龍床一□

云. 是禪是律. 對曰. 究之一理. 上說○高麗

國王治遣使. 乞賜大藏經幷御製佛乘文

集. 詔給之

二年. 太原沙門重達自西天還. 往反十年.

進佛舍利貝葉梵經. 賜紫服住西京廣愛

寺○○翰林贊寧充史館編修○中天竺那

爛陀寺沙門補陀吃多來朝. 進佛舍利梵經.

賜紫服○杭州西湖昭慶寺沙門省常. 刺血

書祭嚴淨行品. 結社修西方淨業. 宰相王

旦爲之首參政蘇易簡百三十二人. 一時士

夫皆稱淨行社弟子. 比丘預者千衆人. 謂廬

山蓮社莫如此日之盛○申公呂蒙正微時

□甚(□郡羽反貧也)常干謁人. 有僧憐之給其食.

彌月又□. 乃令就居房廊隨衆粥飯. 遂得

安心讀書. 是年獲□. 僧復備裝遣之. 竟魁

多士. 後十年執政郊祀. 奉給皆不請. 上問

其故對以私恩未報. 上歎曰. 僧中有若人

耶. 乃牒西京令寺僧取奉資修寺以爲